NaiveNeuron/SloPal huggingface dataset:
Blanár, Juraj, podpredseda NR SR (2020-11-03):
Vážené pani poslankyne, páni poslanci, prihláste sa faktickou poznámkou.
Mikuš, Jozef, poslanec NR SR (2012-07-25):
Veľmi krátko. Ja som schválne nenazval Fond ochrany vkladov kartelovou, respektíve neplatenia do Fondu ochrany vkladov kartelovou dohodou. Samozrejme, že vláda týmto gestom akoby nahrala bankám, tým návrhom veľkého zvýšenia bankového odvodu. Chcel som len povedať, že bankový sektor je jedna z mála vecí na Slovensku, ktoré fungujú aj v čase krízy. Je relatívne zdravý, už to tu tiež niektorí moji kolegovia spomínali, a bolo by veľmi zlé, keby táto veľmi dôležitá časť ekonomiky alebo ekonomického portfólia krajiny nejakým administratívnym zásahom práve v čase krízy nejakým spôsobom kolabovala, alebo zhoršovala to, čo je veľmi potrebné v čase krízy riešiť. Ďakujem.
Grendel, Gábor, podpredseda NR SR (2020-03-24):
Ústavou predpísaný sľub poslanca znie: „Sľubujem na svoju česť a svedomie vernosť Slovenskej republike. Svoje povinnosti budem plniť v záujme jej občanov. Budem dodržiavať ústavu a ostatné zákony a pracovať tak, aby sa uvádzali do života.“ Pán poslanec Radovan Marcinčin. (Sľub poslanca NR SR.)
Vavrek, Štefan, poslanec NR SR (2019-01-30):
Ďakujem za slovo. Vážený pán predsedajúci, panie poslankyne, páni poslanci, Výbor Národnej rady Slovenskej republiky o výsledku prerokovania návrhu poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov (tlač 1236), v druhom čítaní (zaznenie gongu), Národná rada Slovenskej republiky uznesením č. 1555 zo 6. decembra 2018 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť: Ústavnoprávny výbor Národnej rady Slovenskej republiky uznesením č. 512 z 22. januára 2019, Výbor Národnej rady Slovenskej republiky pre financie a rozpočet uznesením č. 385 z 28. januára 2019, Výbor Národnej rady Slovenskej republiky pre hospodárske záležitosti uznesením č. 330 z 24. januára 2019, Výbor Národnej rady Slovenskej republiky pre verejnú správu a regionálny rozvoj uznesením č. 193 z 24. januára 2019. Z uznesení výborov Národnej rady Slovenskej republiky uvedených pod bodom III tejto správy vyplývajú štyri pozmeňujúce a doplňujúce návrhy. Gestorský výbor odporúča hlasovať o bodoch 1 až 4 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky návrh poslancov Národnej rady Slovenskej republiky Irén Sárközy, Bélu Bugára a Tibora Bastrnáka na vydanie zákona, ktorým sa mení a dopĺňa zákon č. 150/2013 Z. z. o Štátnom fonde rozvoja bývania v znení neskorších predpisov (tlač 1236), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 336 z 29. januára 2019. Týmto uznesením výbor ma poveril ako spoločného spravodajcu predložiť návrh podľa § 81 ods. 2, § 83 ods. 4, § 84 ods. 2 a podľa § 86 rokovacieho poriadku Národnej rady Slovenskej republiky. Prosím, pán predsedajúci, otvorte všeobecnú rozpravu.
Laurenčík, Milan, podpredseda NR SR (2021-05-05):
Na faktické poznámky bude reagovať pán poslanec Marek Šefčík, nech sa páči.
Žilinka, Maroš, generálny prokurátor SR (2021-09-29):
Takže prosím, aby boli vypočuté hlasy odbornej verejnosti, pretože, pretože len tak môžme u občanov vzbudiť aspoň nádej, že sú tu orgány, ktoré ich chránia, a že robíme to v dobrej vôli. Ja dokiaľ budem môcť, budem to robiť, hovorím, aj keď mi, aj keď neviem, čo bude. Dávam ten prísľub a vždy som tak robil a vždy tak budem. Vážený pán predseda Národnej rady, ďakujem velice pekne za slovo. Ďakujem. (Dlhotrvajúci potlesk.)
Žiak, Miroslav, poslanec NR SR (2022-02-02):
Ďakujem veľmi pekne, pán predsedajúci. Pán Suja, ja som prekvapený z vášho konečne vecného príspevku po dlhej dobe, oceňujem. A neviem, či ste si vy nestihol všimnúť, alebo postrehnúť, že strana SaS je eurorealistická strana, kritizuje každé kroky Európskej únie, ktoré sú proti zdravému rozumu a ktoré poškodzujú Slovensko, tak ako ste spomenul bojujeme aj proti tomu olovu, ktoré chcú zakázať v zbraniach, je to úplne nezmysel. Na druhej strane nespochybňujeme to, že Európska únia je dobrý projekt, pomáha nám. Veď stačí sa ísť pozrieť do krajín, ktoré nie sú v Európskej únii, napríklad Srbsko (reakcia z pléna), spomínate tu Švajčiarsko, no lenže Švajčiarsko je úplne iný príklad, tam je aj mentalita ľudí, tam napríklad tiež fašisti nie sú v Národnej rade, alebo taxatívne v parlamente, funguje tam iná miera demokracie, nemôžete porovnávať Švajčiarsko. Ale stačí ísť do Srbska alebo na Ukrajinu (reakcia z pléna), ja behám po týchto krajinách a hovoríte tu o Nórsku, ktoré má obrovské zásoby ropy, ako vy fakt porovnávate, porovnávate neporovnateľné. Ako obyčajne. Ale teda stačí ísť do krajín a ja do týchto krajín veľmi rád cestujem a sledujem, ako tam ľudia žijú, a vidím, že nám Európska únia výrazne pomohla aj napriek nezmyselným reguláciám, aj napriek, aj napriek tomu, že niekedy stráca zdravý rozum. Je to zoskupenie, ktoré, z ktorých nám plynú jednoznačne veľké výhody, a preto strana SaS je tá strana, ktorá sa snaží Európsku úniu zreformovať zvnútra bez toho, aby sme rozprávali o tom, ako ju máme zrušiť alebo vystúpiť z nej, a o tom, aby, aby pokračoval ten zmysel tej Európskej únie, na čom bola vzniknu... načo... za čo bola, aby vznikla, že voľný pohyb osôb, tovaru a služieb, vzájomná podpora medzi štátmi, ale nie regulácie. Ďakujem.
Beblavý, Miroslav, poslanec NR SR (2011-02-01):
Ďakujem pekne. Pán poslanec Madej, ja mám na vás zopár otázok a potom zopár poznámok k vášmu vystúpeniu. Moja prvá otázka sa týka toho, že či som ja len nepočúval, alebo ste vy posledné štyri roky nevystupovali k tomu, keď bola v porevolučnej histórii bezprecedentným spôsobom politizovaná justícia a boli perzekvovaní sudcovia, ktorí si dovolili vyjadriť akýkoľvek svoj vlastný názor, že vtedy som nejaké takéto vaše vystúpenia upozorňujúce na politizáciu justície nijako nezachytil, že či by ste mi mohli nejaké pripomenúť, keď ste kritizovali postupy napríklad pána ministra Harabina a neskôr teda už ním ovládnutej Súdnej rady ako neprípustne zasahujúce a politizujúce justíciu. Druhá moja otázka potom smeruje k tomu, že vy ste tu predstavili z môjho pohľadu veľmi zaujímavý ústavný koncept samoreprodukcie sudcovskej moci, keď ste teda hovorili, že je neprípustné, aby zákonodarná alebo výkonná moc zasahovali alebo nejako väčšinovo ovplyvňovali zloženie sudcovského stavu. No, keďže sú len tri moci, zákonodarná, výkonná a sudcovská, tak ak tie dve podľa vás nemôžu do toho zasahovať nejako majoritne, tak to znamená, že sa môže len samoreprodukovať sudcovská moc, čím teda jednak dochádza k naozaj zaujímavej koncepcii, ktorú možno aj poslanci by si mali osvojiť, že sa budú sami seba znovu voliť a menovať a bolo by to to, čo by ste si predstavovali. Len to naráža na taký malý problém v čl. 2 ods. 1 ústavy, ktorý hovorí, že štátna moc pochádza od občanov, ktorí ju vykonávajú prostredníctvom svojich volených zástupcov alebo priamo. A na to by dokonca ani zástancovia tejto samoreprodukčnej koncepcie ústavnosti a súdnej moci nemali zabúdať. K tomu, čo ste povedali, konkrétne k tým sudcom, že prečo by, že nesúhlasíte s tým, aby sa nemohol stať sudcom niekto, kto nemal predtým ix rokov praxe na súde, tak dovoľte mi len pripomenúť, že jednak v mnohých štátoch, dokonca na Najvyššom súde to môžu byť dokonca neprávnici v zákone, ak sa to nedeje. A dovoľte mi povedať, že keby napríklad pán Procházka, ktorý tu nesedí, mal chuť stať sa sudcom akéhokoľvek súdu na Slovensku, myslím si, že by... (Prerušenie vystúpenia časomerom.)
Pellegrini, Peter, predseda NR SR (2015-09-24):
Ďakujem. Pán spravodajca sa nechce vyjadriť, prerušujem rokovanie o tomto bode programu. Budeme pokračovať prvým čítaním o vládnom návrhu zákona o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov . Vládny návrh zákona má parlamentnú tlač 1711, návrh na jeho pridelenie na prerokovanie výborom je v rozhodnutí číslo 1694. Pán minister, nech sa páči, máte slovo.
Bugár, Béla, podpredseda NR SR (2018-02-14):
Vážené panie poslankyne, vážení páni poslanci, budeme pokračovať v rokovaní, a to hlasovaním. Ešte predtým dve veci. Najprv procedurálny návrh, pán poslanec Galko.
M. Číž, podpredseda NR SR: (2007-10-25):
Teraz v rozprave vystúpi pán poslanec Stanislav Kahanec. Prihlási sa pani poslankyňa Sabolová.
Susko, Boris, poslanec NR SR (2012-08-08):
Keďže návrh zákona prerokovávame v skrátenom legislatívnom konaní, sme v treťom čítaní. Pán predseda, otvorte, prosím, rozpravu.
Zajačik, Vladimír, poslanec NR SR (2020-07-09):
Ďakujem, pán predsedajúci. Pán Kotleba, hovoríte a, mimochodom, veľmi presvedčivo, s dôrazom, dokonca až s pátosom národného buditeľa o tom, ako chránite a chcete uchrániť občanov tým, že chcete, aby sa zachoval bankový odvod. No ale týmto rovno tvrdíte aj to, že občanom peniaze rovno zoberiete. A zoberiete ich z vrecák preto, lebo každá banka, samozrejme, zvýši svoje bankové poplatky. Ja si naopak myslím, že podnikateľské kilečko je naozaj veľmi dobrý zákon a pomôže ľuďom, aj keď nebol prednesený až s takým pátosom. Ďakujem.
J. Počiatek, minister financií SR: (2007-09-20):
Vážená pani poslankyňa, v rámci hodiny otázok dňa 28. júna tohto roku vám na otázku, kto zodpovedá za refundáciu nákladov na povodne v roku 2006, podrobne predseda vlády opísal celý mechanizmus, ktorý predchádza uvoľneniu prostriedkov zo štátneho rozpočtu. V tejto súvislosti by som vám mohol opätovne opísať celý proces, podrobne, poskytovania finančných prostriedkov na pomoc obciam, čo však nepovažujem za efektívne vzhľadom na využívanie nášho času. Konštatujem, že otázka mala prioritne smerovať na ministra životného prostredia. V súčasnosti ministerstvo financií neregistruje zo strany ministerstva životného prostredia žiadnu požiadavku na riešenie mimoriadnej povodňovej situácie počas roka. Azda iba doplním, odpočet v úlohe C 1 z uznesenia vlády Slovenskej republiky č. 448 zo dňa 23. 5., kde v bode C 1 uznesenia vlády vláda uložila ministrovi financií uvoľniť finančné prostriedky v sume 176 mil. z kapitoly Všeobecná pokladničná správa na úhradu nákladov na záchranné a zabezpečovacie práce pri odstraňovaní následkov povodní v Slovenskej republike za obdobie máj až december 2006, kde všetky prostriedky boli prevedené najneskôr do 11. 6., čiže bezprostredne. Ďakujem. Ukončil som odpoveď.
Bugár, Béla, podpredseda NR SR (2016-04-27):
Pani poslankyňa Cigániková.
Hambálek, Augustín, poslanec NR SR (2016-03-23):
Sľubujem. (Potlesk.)
Laurenčík, Milan, podpredseda NR SR (2021-06-15):
Pán poslanec Marián Saloň, nech sa páči.
Pellegrini, Peter, predseda NR SR (2015-09-24):
Prezentujme sa a hlasujme o pridelení návrhu výborom, určení gestorského výboru a príslušných lehôt na prerokovanie v druhom čítaní. (Hlasovanie.) Prítomných 126 poslancov, za hlasovalo 125 poslancov, zdržal sa 1 poslanec. Konštatujem, že sme tento návrh schválili. Prosím pani poslankyňu Müllerovú, aby uviedla hlasovanie o bode 80 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení (tlač 1720). Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 1720.)
Gašpar, Tibor, poslanec NR SR (2024-02-08):
Budeme hlasovať o bode 30 pozmeňujúceho návrhu poslanca Galka.
Richter, Ján, poslanec NR SR (2024-09-10):
Ďakujem pekne za slovo, pán predsedajúci. Podávam návrh v mene troch poslaneckých klubov, SMER – slovenská sociálna demokracia, HLAS – sociálna demokracia a Slovenská národná strana, o presunutie bodov z dnešnej schôdze Národnej rady na budúcu. Jedná sa o nasledovné čísla parlamentnej tlače: 444, 449, 454, 445, 432, 407 a 410. Návrh som predložil aj písomne. (Reakcie z pléna.)
Pčolinský, Peter, poslanec NR SR (2016-10-12):
Ďakujem pekne. Chcem dať za pravdu kolegovi, pretože neviem, či mnohí viete, ale práve objem peňazí, ktorý ide do stávkovania v stávkových kanceláriách, je podstatne vyšší, ako objem peňazí v tých kamenných herniach na výherných strojoch, ruletách elektronických a tak ďalej. Čiže tento zákon síce bude riešiť herne ako také, ale nebude riešiť stávkové kancelárie, kde je podstatne vyšší objem peňazí. To je jedna vec. Druhá vec. Takisto pravdou je, že práve v stávkových kanceláriách, práve stávkové kancelárie sú veľmi obľúbené v sociálne slabších vrstvách, poviem to, poviem to rovno, najmä medzi rómskym etnikom, kde ich národným športom je stávkovanie na futbalové zápasy. Čiže skupina, ktorá poberá sociálne dávky, veľmi výrazne „prispieva“ práve stávkovým kanceláriám. Čiže bolo by dobré sa zamyslieť aj nad reguláciou, aj čo sa týka stávkových kancelárií, nakoľko ide o väčší objem peňazí, ktorý ide do hazardu, a nakoľko takisto zasahuje veľmi významnú časť sociálne slabších skupín. Ďakujem.
Mihalik, Marcel, poslanec NR SR (2023-02-03):
Ďakujem za slovo. Nechcel som vystupovať, ale jedna vec ma zarazila a tuná kolegyňa pani Majorová Garstková mi tiež nahrala trošičku. Chcem sa len jednu vec spýtať, nejako to nezaznelo v tých nejakých vysvetleniach, ale možno mi budeš, pán kolega, vedieť odpovedať. Chcem sa spýtať na vek tých 18 rokov. Samozrejme, som za to, súhlasím s tým, dokonca aj v zákone o obecnej polícii sa znižuje tento vek, ale tu vidím jeden problém. Tento vek 18 rokov nie je v súlade s tým, čo hovorí zákon o zbraniach a strelive 190/2003 § 18 ods. 1, kde zbrojný preukaz možno vydať len osobe staršej ako 21 rokov. A toto bola vlastne podmienka pri obecných policajtoch z dôvodu, tohoto dôvodu, nemohli sme prijímať mladších uchádzačov. Takže možno, možno by si mohol toto potom vysvetliť. Ďakujem.
Blaha, Ľuboš, podpredseda NR SR (2024-02-16):
Na vaše vystúpenie, pán poslanec, evidujem dve faktické poznámky. Ako prvý pán poslanec Gábor Grendel, nech sa páči.
Vašečka, Richard, poslanec NR SR (2021-06-22):
Ďakujem za slovo. Ďakujem, pán kolega, za otázku. Pozrel som si to, ale odvoláva sa tam na odseky, ktoré tu len v tej novele nevidím, čiže musím si to pozrieť podrobnejšie, porovnať to. Ale iste je tam sloboda výberu, to znamená, že tí rodičia, ak si vyberú súkromnú alebo cirkevnú škôlku, alebo teda prípadne to nesieťové zariadenie, tak tú možnosť majú. Tak sa totižto odvoláva na odseky 1 až 3, tak musím si ich pozrieť, tak potom vám to osobne poviem, dobre. Ďakujem vám pekne za otázku.
V. Veteška, podpredseda NR SR: (2004-01-22):
Otváram všeobecnú rozpravu. Konštatujem, že písomné prihlášky do rozpravy nemám. Otváram možnosť ústnych prihlášok. Končím možnosť ústnych prihlášok. Zároveň prerušujem rokovanie o tomto bode programu. Pokračujeme prvým čítaním o vládnom návrhu Colného zákona a o zmene a doplnení niektorých zákonov . Vládny návrh zákona ste dostali ako tlač 511. Návrh na jeho pridelenie na prerokovanie výborom máte v rozhodnutí č. 525. Prosím pána podpredsedu vlády a ministra financií Ivana Mikloša, aby uviedol vládny návrh zákona.
Válek, Igor, poslanec NR SR (2024-09-26):
Ďakujem za slovo, vážený pán predsedajúci. V zlúčenej rozprave vystúpilo 20 poslancov, pričom pán poslanec Galek podal návrh podľa § 73 ods. 3 písm. a) rokovacieho poriadku vrátiť návrh zákona jeho navrhovateľovi na dopracovanie. Dajte o tomto návrhu, prosím, hlasovať.
Hrušovský, Pavol, podpredseda NR SR (2011-09-07):
Pán spoločný spravodajca Poliačik Martin? (Reakcia spravodajcu.) Nie. Prerušujem rokovanie o tomto bode programu. Ďakujem pánovi navrhovateľovi, spoločnému spravodajcovi. Pristúpime k rokovaniu o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a o zmene a doplnení niektorých zákonov , ktorý prerokovávame ako tlač 450. Prosím, aby z poverenia vlády Slovenskej republiky návrh zákona uviedol a odôvodnil pán minister životného prostredia Nagy. Pán minister, nech sa páči.
Mazurek, Milan, poslanec NR SR (2017-09-05):
Vážený pán predseda, navrhujem na program aktuálnej schôdze zaradiť bod prijatia uznesenia Národnej rady o odsúdení vyvesenia dúhovej vlajky na budove Úradu verejnej ochrankyne práv. Odôvodnenie: Dňa 18. augusta 2017 vyvesila verejná ochrankyňa práv pani Mária Patakyová na budove úradu, ktorý dočasne zastáva, dúhovú vlajku. Túto vlajku reprezentujúcu LGBTI hnutie vyvesila len deň pred konaním tzv. dúhového pochodu v Bratislave. Vyvesenie dúhovej vlajky na budove úradu, ktorý pani Patakyová zastáva, považujeme za hrubé zneužitie právomoci verejnej ochrankyne práv. Úrad, ktorý pani Patakyová dočasne zastáva, nepatrí len LGBTI komunite, ale aj tým občanom, ktorí zastávajú tradičné hodnoty. V ten istý deň, kedy sa konal Dúhový pochod, sa konal aj pochod Hrdý na rodinu, kde sa prezentovali zástancovia tradičných a kresťanských hodnôt. Napriek tomu sa pani Patakyová vyvesením dúhovej vlajky a následnou osobnou účasťou rozhodla svojvoľne uprednostniť len zástancov LGBTI komunity, pričom zástancov tradičnej rodiny úplne odignorovala.
Grendel, Gábor, podpredseda NR SR (2021-03-30):
Faktická poznámka, pán poslanec Viskupič.
Kollár, Boris, predseda NR SR (2022-05-04):
Kolegovia, ešte chvíľku strpenia, lebo ešte jedno hlasovanie sa tam dostalo, takže ho pripravujú z technickej sekcie, takže sekunda, hneď začneme. (Krátka prestávka. Zaznievanie gongu.) Vážení kolegovia, keďže budeme mať veľmi asi tesné hlasovania, takže vás všetkých chcem poprosiť, aby ste vybrali karty, ešte raz zasunuli, ešte raz zasunuli, a chcem vás požiadať, keď budeme dávať o jednotlivých bodoch hlasovať, pozerajte sa na vaše zariadenia, aj keď viem, že sú dvadsaťročné, už na tom robíme, aby sme ich vymenili, ale môže sa stať, že nebude niekomu fungovať. Nepanikárte, zdvihnite ruku a zakričte, že vám nejde zariadenie. Ja zastavím hlasovanie a požiadam techniku, aby to dala na poriadok. Lebo potom po hlasovaní už zbytočne budete jedna alebo druhá strana sa sťažovať a hovoriť, no ja som to chcel inak a pre záznam a tak ďalej. Nikto vám neuverí. Takže skontrolujte si, prosím, vždy svoje hlasovanie alebo svoje zariadenia. S procedurálnym návrhom teraz vystúpi pani poslankyňa Anna Zemanová. Nech sa páči, pani poslankyňa, máte slovo.
Matovič, Igor, poslanec NR SR (2017-12-05):
Pôjdem do radu. Nedôvera v políciu, samozrejme, keďže prehovoril človek, ktorého lož je pracovnou metódou, tak hovoril to zo svojeho uhla, ale štatistika je jednoznačná. Eurostat (Európsky štatistický úrad) hovorí, že na Slovensku polícii dôveruje najmenej ľudí zo všetkých krajín Európskej únie a to je výsledok najlepšieho ministra v histórii Slovenska nielen vnútra, zo všetkých ministrov. Je úplne smiešne, keď o mafiánskom štáte hovorí konkurzný mafián. Pripomeňme si, ako začínal tento hviezdny to minister svoje podnikateľské pôsobenie. V roku 2000 zmanipuloval a súd potom rozhodol, zmanipuloval konkurz firmy Kovošrot, ktorá mala majetok 150 mil. korún. Prvé kolo konkurzný správca akosi zrušil a, čuduj sa svete, v druhom kole vyhrala firma, ktorú vlastnil Robert Kaliňák. Majetok previedol cez 3-4 firmy a nakoniec sa tým majiteľom všetkých tých pozemkov, lukratívnych, na Mlynských nivách, kde sa dnes stavajú mrakodrapy, stal znova pôvodný vlastník. Čiže Robert Kaliňák bol mafián, mafiánom zostane, začínal ako konkurzný mafián a dnes je mafián v politike. Ďalšia vec. Ako keď tu hovorí niekto o mafiánskom štáte, tak je B. A. Haus, o 600-tisíc eur kúpil lacnejšie podiel od Ladislava Bašternáka v čase, kedy ho vyšetroval Kriminálny úrad finančnej správy, inak povedané, zobral úplatok od človeka, ktorého vyšetroval Kriminálny úrad finančnej správy, 600-tisíc eur. A keď hovorí, že životy občanov sú jedny z najpodstatnejších, tak sa pýtam, kto zabil tých 7 opatrovateliek? Zabili sa samé, zabil ich vodič alebo zabil ich človek alebo ľudia, skorumpovaní zlodeji, ktorí ich vyhnali zo Slovenska? Si jedným z nich.
Pročko, Jozef, poslanec NR SR (2023-12-14):
Ďakujem veľmi pekne. No táto odpoveď bola zase klasická populistická propaganda. Viete, toto nie je cingi-lingi-bom. Keď ste robili cingi-lingi-bom aj so Sakovou, tak ste ľuďom sľubovali lacnejšie potraviny, sľubovali ste im lacnejšie energie, sľubovali ste im všetko lacnejšie. Ale prišlo cingi-lingi-bom, vytriezvenie pre národ a už sa to všetko ide zdražovať, všetky odvody. Zdravotné odvody, všetky, všetky naozaj vodičáky, to... ale to nie je že o pár centov, pani Dolinková, to je o... o kvantum. To je o 50 %. Veď ale toto je odporný hyenizmus. Vy tým ľuďom idete z peňaženiek vytiahnuť obrovské peniaze. Ale čo mi tu rozprávate zase klamstvá o tom, že je to dôležité, je to nutné? Páni, a zase, zase whataboutizmus, to vaše, ačohentizmus, lebo minulá vláda bola taká, aká bola. No Pellegrini nám nechal 1,5 mld., keď sme my išli do vlády, a my sme Pellegrinimu nechali 8 mld., tak čo vy rozprávate, čo vy rozprávate o hospodárení?! Toto nie je cingi-lingi-bom pred občanmi, pred voľbami, že budete mať lacnejšie potraviny, voľte nás, budete mať lacnejšie energie – no nič z toho neplatí. Ukážte mi jednu, jednu lacnejšiu potravinu, ktorú ste zabezpečili. To nie je, nie je vám hanba, že ste toto, pani Dolinková, rozprávali na tých mítingoch, keď ste spievali cingi-lingi-bom? Nie je toto hanba?! Teraz príde vytriezvenie po voľbách a vy idete tým ľuďom zvýšiť, naozaj im idete zvýšiť poplatky. To je neskutočné vo všetkom. Ďakujem. Nechcem žiadnu otázku... (Reakcie z pléna.) Nemám žiadnu otázku. (Potlesk.)
Laššáková, Jana, podpredsedníčka NR SR (2013-05-30):
Ďakujem, pán poslanec. Zaujmite miesto určené pre navrhovateľov. A teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyňu a podpredsedníčku Eriku Jurinovú. Nech sa páči, uveďte spravodajskú informáciu.
Shahzad, Silvia, poslankyňa NR SR (2016-10-19):
Ja som teda nehovorila o tom, koľko ten príspevok sa zvyšuje teraz, takže nehovorila som ani o 200 eurách. Áno, viem, že 220 sa zvyšuje o 27 eur, ale to je maximálne hranica. A neverím tomu, že tých 34-tisíc, o ktorých hovoríte, alebo 33-tisíc, neviem, koľko ste to povedali teraz presne číslo, sú, predpokladám, opatrovatelia v produktívnom veku. To je to číslo, o ktorom ste hovorili. A nemyslím si, že sa im zvýši o tú maximálnu sumu. Áno, zvýši sa im príspevok, ale nezvýši sa im o maximálnu sumu. To znamená, že ak niekto presahuje ten príjem, tak sa im príspevok zvýši možno o pár eur. Lebo tá priemerná výška opatrovateľského príspevku za rok 2015 bola 172 eur. Takže nehovorte, že sa im zvýši o tých 27. A čo sa týka tých mojich prieskumov, nebol to jeden človek, ktorý mi na to odpovedal. Bolo to 140 opatrovateľov. Myslím si, že to je slušné číslo, ktoré som získala možno za dva dni. Takže nespochybňujte, prosím vás, to, čo si myslia opatrovatelia. Nespochybňujte to, akým spôsobom naozaj je tento príspevok riešený. Bohužiaľ, je to problém, je to problém peňazí, áno, ja viem, ale ten problém majú hlavne tí ľudia, ktorí tie peniaze nemajú. Ja viem, že vás rozpočet nepustí. Je mi to úplne jasné. Ale naozaj treba ten systém nastaviť tak, aby si mohli, aby, keď ten príspevok je taký nízky, aby si mohli naozaj aspoň privyrobiť. Ďakujem.
Blanár, Juraj, podpredseda NR SR (2022-09-22):
Pán poslanec Krajčír.
Klus, Martin, poslanec, NR SR (2018-06-14):
... 49, 50 a potom ešte...
Žiga, Peter, podpredseda NR SR (2024-06-20):
Pán poslanec, skúsme ku skrátenému legislatívnemu konaniu.
Valášek, Tomáš, poslanec NR SR (2022-11-15):
Pán poslanec Šefčík, Marek, je toho veľa, na čom sme sa my dvaja nezhodli za tie uplynulé mesiace a roky v tejto sále, ale dnes ti chcem poďakovať, že si pripomenul týmto pánom a dámam naokolo mňa, že aj migranti sú ľudia, že aj žiadatelia o azyl sú ľudia a že za iných okolností, keby vám ruské bombardéry vypálili dediny a mestá, ako sa stalo Sýrčanom a iným, aj my by sme boli na úteku, aj my by sme si hľadali bezpečný domov niekde inde a potom by som seksakra dúfal, že tam v tých iných krajinách nájdem ľudí s oveľa väčšou humanitou, ako vy tu, páni vpravo a za mnou.
Žiga, Peter, podpredseda NR SR (2024-10-23):
(Zaznievanie gongu.) Vážené panie poslankyne, vážení páni poslanci, budeme pokračovať v prerušenom rokovaní. Teraz pristúpime k hlasovaniu v druhom čítaní o vládnom návrhu zákona, ktorým sa mení a dopĺňa zákon č. 448/2008 o sociálnych službách. Máme to uvedené ako tlač 408, bod 3 schváleného programu. Dávam slovo spoločnej spravodajkyni z výboru pre sociálne veci poslankyni Alene Novákovej, aby hlasovanie uvádzala. Nech sa páči, pani spravodajkyňa. [Hlasovanie o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Z. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony , tlač 408.]
Hlina, Alojz, poslanec NR SR (2013-02-06):
Áno, len veľmi kratučko, teda pre zápis, aby zostalo teda, dneska je šiesteho, siedmeho budeme o tomto návrhu hlasovať. Neprejde tento návrh v tomto pléne. Chcem, aby zostalo pre zápis, že som sa to pokúšal zmeniť, potom, keď sa ľuďom začne postupne predstavovať nevyhnutnosť vyberať mýto aj za osobné automobily, čo určite príde, tak pre pamäť hovorím, že 6. 2. som sa to pokúšal zmeniť. Ďakujem.
A. Záborská, poslankyňa: (2002-01-30):
M. Andel, podpredseda NR SR: Ďakujem, dámy a páni. Uzatváram rozpravu o tomto bode nášho rokovania. Pýtam sa, pán predseda Palko, ako navrhovateľ, chcete sa vyjadriť k rozprave? Áno. Ešte predtým upozorňujem poslancov, že po vystúpení pána navrhovateľa a spoločného spravodajcu budeme hlasovať, preto ich žiadam, aby sa dostavili do rokovacej miestnosti. Pán predseda, nech sa páči, máte slovo.
Grendel, Gábor, poslanec NR SR (2019-10-24):
Ďakujem za slovo. Pán poslanec Dostál, ja by som možno citoval tú starú známu vetu: Akým mečom bojuješ, takým zahynieš. Keď Marian Kočner zverejnil moje esemesky a emaily, nikto nehovoril o údajnej komunikácii, nikto z čelných predstaviteľov SMER-u nehovoril o tom, že treba preskúmať autenticitu, treba sa opýtať orgánov činných v trestnom konaní, či sú tie prepisy pravé. Nie, vtedy s obľubou citovali čelní predstavitelia SMER-u, či už na facceboku alebo na tlačových konferenciách, z týchto esemesiek a vysmievali sa novinárom, ktorí im odmietali odpovedať na otázky, ktoré akože diktoval Gábor Grendel. Lenže rozdiel je v jednom. Áno, ja som 11 rokov pôsobil v médiách a tykám si s bývalými kolegami, s ktorými som pôsobil v jednej redakcii alebo s ktorými som sa stretával v teréne. Ale nikdy som si netykal s ľuďmi z mafiánskych zoznamov, nikdy som si netykal s niekým, kto je obvinený z objednávky vraždy novinára alebo z toho, že okráda štát na daňových podvodoch. Preto sa pripájam k výzve poslanca Dostála, aby ste odovzdali vedenie schôdze niekomu z kolegov.
Kollár, Boris, predseda NR SR (2020-10-13):
Pán poslanec Dostál.
Hrnčiar, Andrej, podpredseda NR SR (2017-04-05):
Pán poslanec Viskupič.
Hort, Milan, podpredseda NR SR (2011-05-27):
S reakciou sa prihlásil teraz pán poslanec Rafaj.
I. Mikloš, podpredseda vlády a minister financií SR: (2004-09-07):
Súčasťou novely procesného zákona o správe daní a poplatkov sú aj novely ďalších zákonov, zákona č. 446/2002 Z. z. o vzájomnej pomoci pri vymáhaní niektorých finančných pohľadávok, zákona č. 472/2002 Z. z. o medzinárodnej pomoci a spolupráci pri správe daní a o zmene a doplnení zákona č. 366/1999 Z. z. o dani z príjmov v znení neskorších predpisov, v súvislosti s poskytovaním údajov členským štátom Európskej únie o vyplatených úrokoch alebo iných výnosoch fyzickej osobe z členského štátu Európskej únie, transponovaním ustanovenia o doručovaní rozhodnutí a iných písomností príslušným orgánom Slovenskej republiky, ktoré boli vydané príslušným úradom zmluvného štátu, daňovým subjektom na území Slovenskej republiky, a návrh postupu pri simultánnej daňovej kontrole u daňových subjektov, ak o jej vykonanie majú záujem dva alebo viaceré členské štáty Európskej únie. A tiež súčasťou novely tohto procesného zákona je zákon č. 215/2002 Z. z. o elektronickom podpise a o zmene a doplnení niektorých zákonov v čl. IV, v ktorom nadväzne na zákon o vzájomnej pomoci pri vymáhaní niektorých finančných pohľadávok sa definuje prenos pomocou elektronických prostriedkov. Ďakujem za pozornosť.
Grendel, Gábor, podpredseda NR SR (2021-05-07):
Tak všetko najlepšie, pani poslankyňa. A vyhlasujem 5-minutovú prestávku. (Prestávka.) (Po prestávke.)
Somogyi, Szilárd, poslanec NR SR (2011-06-01):
Ďakujem, pán predseda. Pán poslanec Poliačik, ja by som chcel vás poprosiť, aby to odznelo zrozumiteľne, že strana Sloboda a Solidarita naďalej trvá na tom, to, čo si predsavzala v referende, že sme za redukciu počtu poslancov, nielen ostatných volených zborov, ale aj v Národnej rade Slovenskej republiky. A ak som dobre pochopil z vášho vystúpenia, tento návrh, tento poslanecký návrh predložený pánom Matovičom považujeme skôr za nepripravený z legislatívneho hľadiska. Ďakujem.
Jurinová, Erika, podpredsedníčka NR SR (2013-05-15):
Dobré ráno. Vážené panie poslankyne, vážení páni poslanci. Ospravedlňujem sa za meškania. Otváram zároveň druhý rokovací deň 19. schôdze Národnej rady Slovenskej republiky. Na dnešnom rokovaní o ospravedlnenie požiadali pani poslankyňa Svetlana Pavlovičová a pán poslanec Richard Raši. Pokračujeme v prerušenej rozprave v druhom čítaní o vládnom návrhu zákona o stavebných výrobkoch , tlač 389. Pán minister výstavby a regionálneho rozvoja Ján Počiatek. Vítam ho. Miesto už zaujal. Pán spravodajca zaujal takisto miesto. Do rozpravy je ústne prihlásený pán poslanec Alojz Hlina, ktorému zároveň odovzdávam slovo.
Kočiš, Eduard, poslanec NR SR (2021-02-03):
Ďakujem pekne za slovo, pán predsedajúci. Pán kolega Suja, naozaj si poznamenal iba to, čo zastávam vo svojom, vo svojom vnútri aj ja. Slovensko vždy malo charakter a vždy malo ráz poľnohospodárskej krajiny a táto poľnohospodárska krajina je momentálne extrémne nevyužitá. Vyhovárať sa na príkazy, nariadenia Európskej komisie alebo nejakých európskych smerníc, kde nám ako Slovenskej republike v prípade ich nedodržania hrozia nejaké sankcie, nejaké pokuty, tak ako tuná bolo v pléne, myslím, že to povedala kolegyňa Vaľová, áno, ja by som radšej tú pokutu alebo nejakú sankciu ako likvidáciu slovenského prvovýrobcu potravín, kvalitných potravín, lebo potraviny, ktoré produkujú naši slovenskí prvovýrobcovia, majú tak vysoké hodnoty a tak vysoko sú kvalitné, že potraviny, ktoré nám tu chodia zo západnej Európy, sa im nemôžu rovnať, ani keby sme ich skúmali a porovnávali neviem akými meraniami. Poviem zase jednoduchý príklad. Chceme, aby boli naše farmy alebo naši prvovýrobcovia dotovaní minimálne tak, ako je to na západe Európy. Obyčajná farma na produkciu husacieho mäsa v južnom Francúzsku, kde vlastníkom je manželský pár, farma má do 2-tisíc kusov, do 2-tisíckŕdľový kus, kŕdľov, teda kŕdeľ husí a dostáva na to nejakých 75-tisíc euro ročne. Slovenský prvovýrobca husaciny, ktorý má kŕdeľ okolo 3-tisíc, dostane na to tiež podobnú sumu, ale na tej farme alebo na tom drobnom družstve zamestnáva okolo 40 ľudí, tak v tom je rozdiel.
Holý, Štefan, podpredseda vlády SR (2022-06-23):
Vážený pán predsedajúca, pán predsedajúci, vážené panie poslankyne, vážení páni poslanci, dovoľujem si vám odôvodniť vládny návrh zákona, ktorým sa mení a dopĺňa zákon č. 64/2019 Z. z. o sprístupňovaní strelných zbraní a streliva na civilné použitie na trhu v znení zákona č. 376/2019 Z. z. a ktorým sa menia a dopĺňajú niektoré zákony. Hlavným dôvodom vypracovania návrhu zákona je úprava niektorých ustanovení zákona č. 64/2019 Z. z. o sprístupňovaní strelných zbraní a streliva na civilné použitie na trhu v nadväznosti na zaradenie iba toho tlmiča hluku výstrelu medzi zakázané doplnky zbrane, ktorý nespĺňa požiadavky podľa zákona č. 64/2019 Z. z. o sprístupňovaní strelných zbraní a streliva na civilné použitie na trhu. Zmeny sa týkajú úpravy použitej terminológie požiadaviek na tlmič, posudzovania zhody, označovania výstupných dokumentov posudzovania zhody tlmiča a úprav vyplývajúcich z aplikačnej praxe. Návrhom zákona sa mení a dopĺňa zákon č. 190/2003 Z. z. o strelných zbraniach a strelive vo vzťahu k zariadeniu neodnímateľného tlmiča a odnímateľného tlmiča do príslušných kategórii strelných zbraní. Návrhom zákona sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov. Zo zakázaných spôsobov lovu a iných zákazov sa vypúšťajú zbrane s tlmičmi hluku výstrelu. Tlmič hluku výstrelu sa stáva dovoleným doplnkom zbraní na poľovnícke účely. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu. Ďakujem za pozornosť.
Kamenický, Ladislav, poslanec NR SR (2014-11-26):
Ďakujem. Vážený pán predseda, dovoľte mi, prosím, ako určeného spravodajcu výboru predniesť spoločnú správu výborov Národnej rady Slovenskej republiky o výsledku prerokovania vládneho návrhu zákona o riešení krízových situácií na finančnom trhu a o zmene a doplnení niektorých zákonov (tlač 1216) vo výboroch Národnej rady Slovenskej republiky v druhom čítaní. Výbor Národnej rady Slovenskej republiky pre financie a rozpočet ako gestorský výbor podáva Národnej rade túto spoločnú správu výborov. Národná rada Slovenskej republiky uznesením č. 1392 z 22. októbra 2014 pridelila vládny návrh zákona týmto výborom: Výboru Národnej rady Slovenskej republiky pre financie a rozpočet, ústavnoprávnemu výboru. Gestorský výbor nedostal do začatia rokovania o vládnom návrhu zákona o stanoviská poslancov Národnej rady. K predmetnému vládnemu návrhu zákona zaujali výbory Národnej rady Slovenskej republiky tieto stanoviská: 1. Odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet uznesením č. 365 zo dňa 18. novembra 2014, ústavnoprávny výbor uznesením č. 531 zo dňa 18. novembra 2014. Z uznesení výborov Národnej rady Slovenskej republiky uvedených pod bodom III tejto správy vyplynuli tieto pozmeňujúce a doplňujúce návrhy, ktoré sú uvedené pod bodom IV. Gestorský výbor odporúča o návrhoch výborov Národnej rady hlasovať takto: – o bodoch spoločnej správy č. 1 až 64, 66 až 191 hlasovať spoločne s návrhom gestorského výboru schváliť, – o bode spoločnej správy č. 65 hlasovať s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona vyjadrených v uzneseniach uvedených pod bodom III tejto správy a stanoviskách poslancov gestorského výboru vyjadrených v rozprave odporúča Národnej rade vládny návrh zákona schváliť s pozmeňujúcimi a doplňujúcimi návrhmi. Predmetná správa bola schválená uznesením gestorského výboru č. 375 z 24. novembra 2014. Výbor ma určil za spoločného spravodajcu výborov. Súčasne ma poveril: 1. predniesť spoločnú správu výborov na schôdzi Národnej rady, 2. navrhnúť Národnej rade postup pri hlasovaní. Ďakujem, pán predseda, skončil som, otvorte, prosím, rozpravu.
Bugár, Béla, podpredseda NR SR (2019-12-03):
Vážené panie poslankyne, vážení páni poslanci, aby ste nezabudli, zajtra ráno začneme rokovať o skrátených legislatívnych konaniach, o ktorých potom hneď aj hlasujeme. Takže aby hlavne teda tá druhá časť (povedané so smiechom) parlamentu, aby tí poslanci boli, lebo budeme hlasovať, samozrejme, po prerokovaní týchto troch návrhov v skrátenom konaní... (Reakcia z pléna.) Nie, hneď. Hneď. Tak sme to aj povedali, len niektorí sa pýtajú, tak preto som to zopakoval, aby bolo jasné, že po prerokovaní troch skrátených konaniach budeme hlasovať hneď, aby sme o tom mohli pokračovať jednak aj vo výboroch. (Prestávka. Spracúvanie výsledkov tajného hlasovania.)
Kočiš, Eduard, poslanec NR SR (2022-03-24):
Ďakujem pekne za slovo, pán predsedajúci. Pán kolega Dostál, ja len tak v krátkosti by som chcel zareagovať. Nie je vizuálna pomôcka ako vizuálna pomôcka. To, že niekto alebo predrečník, alebo rečník za rečníckym pultom chce použiť formát A3, kde má naozaj iba text, možno nejakú fotografiu, ktorá by mu slúžila ako pomôcka do rozpravy, naozaj by som to nepovažoval za nejaký problém alebo za nejakú zášť, aby išiel proti rokovaciemu poriadku. Ale zároveň na druhej strane si musíme veľmi dobre pripomenúť alebo pospomínať, aké vizuálne pomôcky tuná používal bývalý poslanec Národnej rady, ktorý sa omylom stal premiérom a ďalším omylom sa stal ministrom financií, čiže tieto jeho srdcervúce alebo ťažko používateľné alebo použiteľné pomôcky boli už naozaj cez hlbokú čiaru. Čiže podľa mňa asi len na základe týchto takých dosť zvláštnych výlevov bol prijatý tento zákon v minulom volebnom období, ale to zase neospravedlňuje nikoho, aby sa v sále alebo v pléne Národnej rady Slovenskej republiky správal dôstojne a prinajmenšom príčetne. Ale určite by sme mali rozlišovať pomôcku a pomôcku.
L. Miklós, poslanec: (2002-10-15):
I. Presperín, doterajší podpredseda NR SR: Ivan Mikloš.
M. Dzurinda, predseda vlády SR: (2004-09-23):
Po druhé, vlády, myslím demokratické vlády, spravidla pamätníky ani nestavajú. Pamätníky stavajú rôzne kultúrne inštitúcie, ustanovizne, mimovládne organizácie, najviac municipálne alebo priamo mestá, obce. Najviac, myslím, takýchto pamätníkov máme zachovaných alebo venovaných obetiam dvoch neľudských diktátorských režimov – fašizmu a komunizmu. Pán poslanec, blíži sa 17. november. Keď budem mať čas, urobím to, čo som urobil aj v minulých rokoch, že pôjdem k jednému takémuto pamätníku, k pamätnej doske Danky Košanovej, ktorá sa stala obeťou okupačných vojsk v roku 1968, vojsk, ktoré, tak to vyzerá, pozýval aj svokor vášho súčasného predsedu, predsedu Komunistickej strany Slovenska. Tak vás pozývam, pán poslanec, poďte so mnou.
Kočiš, Eduard, poslanec NR SR (2021-09-22):
Ďakujem pekne za slovo, pán predsedajúci. Tento náš návrh zákona poukazuje iba na to, že ako legislatívci a poslanci hnutia REPUBLIKA máme značné obavy, dokonca viac ako značné obavy o to, že táto vláda už niekoľkokrát preukázateľne pošliapala ústavu a preukázateľne obmedzila základné ľudské práva a slobody občanom Slovenskej republiky, takže v žiadnom prípade nemôžme veriť a nemôžme už viacej dať na ich sladké reči alebo na nejaké ťahanie medových motúzov popod fúzy, že im ide vlastne o zdravie, o ochranu populácie, o ochranu ústavnosti, a v podstate my ako opoziční politici ak to vidíme inak, tak vidíme to inak iba preto, pretože tejto problematike nerozumieme. Práve naopak, keďže sa touto problematikou zodpovedne zaoberáme a zodpovedne chceme voči našim voličom a aj nie voči voličom, voči všetkým občanom Slovenskej republiky vystupovať, tak ja sa len pýtam, že kde sú tie hranice, čo už vy začnete brať ako nejakú normálnosť, nenormálnosť alebo nejakú bezčiarovosť, že už za ňu nikdy nepôjdete. Ja si myslím, že taká čiara ešte nakreslená nebola, za ktorú vy by ste sa neodvážili ísť. V reakcii vo faktickej poznámke bolo tiež počuť, že chceme, aby zákon prešiel, ale zároveň útočíme na kolegov, partnerov, poslancov a nejakým spôsobom na základe týchto útokov si odbúravame možné hlasy. Pán kolega, ja naozaj neviem, aké útoky ste zaznamenal vy, ja som iba zaznamenal rozpravu, ktorá má poukazovať na to, na čo vlastne tento zákon chceme predložiť, a to naozaj chrániť ústavu a ústavnosť.
Kollár Boris, predseda NR SR (2021-09-21):
Pristúpime k tretiemu čítaniu o návrhu zákona. Otváram rozpravu v rámci tretieho čítania. Pardon. Aha, pardon, pardon, ospravedlňujem sa. (Na predsedníckom pulte zazvonil služobný telefón, ktorý predsedajúci zdvihol.) Dávam hlasovať do tretieho čítania ihneď, prosím, prezentujme sa a hlasujeme. (Hlasovanie.) Prítomných 131 poslancov, za 82, proti 11, zdržalo sa 38. Uvedený, uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Jurinová, Erika, podpredsedníčka NR SR (2013-01-29):
Pán poslanec Martvoň.
Paška, Pavol, predseda NR SR (2012-07-31):
Hlasujeme. (Hlasovanie.) 143 prítomných, 63 bolo za, 79 proti, 1 sa zdržal. Tento návrh sme neschválili.
Jurinová, Erika, podpredsedníčka NR SR (2015-05-26):
Ďakujem, pán poslanec. Na vaše vystúpenie nie sú faktické poznámky. Dávam teda možnosť vystúpiť v rozprave ďalšiemu prihlásenému rečníkovi a zároveň spravodajcovi pánovi poslancovi Hraškovi.
P. Hrušovský, podpredseda NR SR: (2002-06-19):
(Hlasovanie.) Prítomných je 117 poslancov, za 113, zdržal sa 1, nehlasovali 3. Návrh sme schválili. M. Topoli, poslanec: Teraz dajte, prosím, hlasovať o bodoch spoločnej správy č. 5, 28 a 60 s návrhom gestorského výboru neschváliť ich.
Ďuriš Nicholsonová, Lucia, podpredsedníčka NR SR (2017-05-12):
Ďakujem. A teraz otváram možnosť prihlásiť sa ústne do rozpravy. Neprihlásil sa nikto. Končím možnosť prihlásiť sa do rozpravy. A v rámci záverečného slova predpokladám, nie, pán navrhovateľ. Pán spravodajca? Nie. Prerušujem rokovanie o tomto bode programu. Teraz pristúpime k prvému čítaniu o návrhu poslancov Národnej rady Slovenskej republiky Eugena Jurzycu, Anny Zemanovej a Jozefa Rajtára na vydanie zákona, ktorým sa dopĺňa zákon č. 71/1967 Zb. o správnom konaní (správny poriadok) v znení neskorších predpisov a ktorým sa menia a dopĺňajú niektoré zákony . Návrh zákona je uverejnený ako tlač 539. Návrh na jeho pridelenie na prerokovanie výborom je v rozhodnutí pod číslom 555. Dávam slovo pánovi poslancovi Eugenovi Jurzycovi, aby predmetný návrh zákona uviedol. Nech sa páči.
Paška, Pavol, predseda NR SR (2014-05-16):
Hlasujeme o zmene programu. (Hlasovanie.) 107 prítomných, 93 za, 10 sa zdržalo, 4 nehlasovali. Zmenu programu sme schválili. Vyhlasujem prestávku do jedenásť dvadsať a budeme pokračovať v rokovaní. (Prestávka.) (Po prestávke.)
Laššáková, Jana, podpredsedníčka NR SR (2015-05-21):
Ďakujem pekne, pán minister. V poradí piatu otázku položila pani poslankyňa Jana Kiššová podpredsedovi vlády a ministrovi financií Slovenskej republiky Petrovi Kažimírovi a otázka znie: „Vážený pán podpredseda vlády a minister financií, aký je vo finančnom vyjadrení objem pokút a penále, ktoré boli príjmom štátneho rozpočtu v období rokov 2010 až 2014?“ Poprosím vás o odpoveď, pán podpredseda vlády, ako aj o oznámenie ukončenia odpovede.
Fecko, Martin, poslanec NR SR (2019-04-03):
Ďakujem pekne. No, vážení kolegovia, to je tá veľmi často pertraktovaná voči nám, opozičným, že sme nesystémoví, neodborní, nerozumieme veci, lebo všetko Štrasburg, Brusel. Takže nech sa páči, toto tu máte v priamom prenose. V mnohých veciach vás upozorňujem ja osobne, aj kolegovia, ktorí majú čo do toho povedať, aj v iných zákonoch, nie iba v tomto, aby ste nebrali na ľahkú váhu naše pripomienky a naše nejaké názory, ktoré sa vám snažíme aj v prvom čítaní, aspoň ja osobne dávať, aby ste si to trošku zvážili, pretože naše neprechádzajú. A vidíte, kam ste to až dopracovali. Ja sa nemám začo hanbiť, ale byť na vašom mieste, tak asi by som ja, mi bolo povedané, že mám chodiť po kanáloch, lebo tomu nerozumiem, tak neviem teraz, kto má chodiť po kanáloch voči občanom a voči Bruselu a Štrasburgu. Takže, vážení páni kolegovia a kolegyne, vstúpte si do svedomia trošku. Áno, vládnete a myslím si, že mali by ste vážiť aj opozičné návrhy, pretože nie všetci sme iba tendenčne zameraní, sme tu aj odborne niektorí. A myslím si, že túto odbornosť sa vám snažíme aj našimi pozmeňujúcimi návrhmi predložiť, aby ste urobili zadosť príslušným zákonom. Žiaľ, hrach na stenu, a tu máte výsledok. Takže dúfam, že sa z toho poučíte a do budúcna Brusel nebude musieť nám vytýkať veci, ktoré sme si mali my tu doma utriasť a tu povedať, že takto my to tu chceme a Brusel nám to iba odklepne. Žiaľ, nestalo sa. Takže dajte aj na opozíciu niekedy. Ďakujem.
Pčolinský, Peter, podpredseda NR SR (2022-11-09):
Ďakujem pekne. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukášovi Kyselicovi.
Blanár, Juraj, podpredseda NR SR (2021-05-03):
Ďalší pán poslanec, Marek Šefčík.
Viskupič, Marián, poslanec NR SR (2023-12-20):
Ďakujem pekne za slovo. Kolega Štefan Kišš, ďakujem pekne za tvoje vystúpenie. Ďakujem, že si spomenul aktuálnu správu Národnej banky Slovenska o ekonomickom a menovom vývoji. Je fakt úplne aktuálna, včera zverejnená a jasne, jasne hovorí o tom, že žiadnu konsolidáciu v návrhu rozpočtu pre rok 2024 nevidí. Vidí, tie čísla si, myslím, spomínal, prognózuje pre tento rok 5,6-percentný deficit, pre budúci rok 6,4-percentný deficit. No ale zoberme si, čo robí vláda tento rok, už teda nová vláda. V októbri semafor ukazoval 5,6 %, teraz už rozprávajú o 6,5-percentnom deficite pre tento rok, pán Fico v nedeľu už spomínal, že skoro 7. Vláda „konsoliduje" v budúcom roku tak, že navyšuje tohtoročný deficit, robí to umelo účtovnými trikmi, ale robí to, samozrejme, aj reálne plošným rozdávaním toho, čo nemáme, a volajú to teda plnenie sľubov. Áno, deficit bol v tomto roku plánovaný na 6,4, ale ak došlo k ušetreniu, čo došlo, hlavne v sume energetických dotácií, neznamená to, že tieto peniaze sa mali a môžu nezmyselne minúť. Veď stále sú to peniaze, ktoré Slovensko nemá, musí si ich požičať. Proste lepšia situácia sa mala preniesť do nižšieho deficitu, do toho, že by sme si pre tento rok požičali menej peňazí. Ale rozumiem, ono by to úplne pokazilo všetky plány Roberta Fica na bohapusté míňanie v budúcom roku. Štefan, spomínal si aj rast dlhovej brzdy v tomto roku, pardon, dlhovej služby, v tomto roku dáme na, na splátky dlhu okolo 1,3 mld., v budúcom roku to bude viac, v 2026 až 2,5 mld.. Ale ja doplním ešte tú sumu, ktorú si vlastne Slovensko refinancovať v tomto roku, a čítam priamo z rozpočtu, je to 12,604 mld. Porovnajme len s príjmami rozpočtu za 22,7... (Prerušenie vystúpenia časomerom.)
Grendel, Gábor, podpredseda NR SR (2022-09-27):
Ďakujem pekne. Vraciame sa teraz k prerušenej zlúčenej rozprave v druhom čítaní o návrhu na vyslovenie súhlasu Národnej rady s protokolom k Severoatlantickej zmluve o pristúpení Fínskej republiky (tlač 1086) a o pristúpení Švédskeho kráľovstva (tlač 1087). Prosím pána ministra zahraničných vecí Rastislava Káčera, aby zaujal miesto určené pre navrhovateľov, a spoločného spravodajcu pána poslanca Igora Husa, aby zaujal miesto určené pre spravodajcov. V ústnej rozprave sú ešte prihlásení dvaja páni poslanci. Ešte predtým procedurálny, pán poslanec Juraj Krúpa. (Pokračovanie rokovania o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Fínskej republiky , tlač 1086, a o návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Švédskeho kráľovstva , tlač 1087.)
Glenda, Tibor, poslanec NR SR (2012-09-11):
Ďakujem. Pán predseda, teraz dajte hlasovať o pozmeňujúcom návrhu pána poslanca Beblavého.
Markovič, Peter, poslanec NR SR (2011-04-05):
Ďakujem pekne, pán predsedajúci. Takže, keďže sme v pôvodnom hlasovaní hlasovali o bodoch 1 a 36 zo spoločnej správy a zároveň sme hlasovali už aj o pozmeňujúcom návrhu z rozpravy pána poslanca Kalista, teraz navrhujem, aby sme hlasovali o bodoch 2 až 35 zo spoločnej správy s odporúčaním gestorského výboru schváliť.
Hrnčiar, Andrej, podpredseda NR SR (2016-04-20):
S reakciou na faktické poznámky pán minister.